ai4bharat/Pralekha huggingface dataset:
صدر جمہوریہ کا سکریٹریٹ
راشٹرپتی بھون نے ’’عجائب گھروں اور ہیریٹیج عمارتوں کے ڈیزاسٹر مینجمنٹ‘‘ پر ایک دو روزہ ورکشاپ کا اہتمام کیا
نئی دہلی،7 جولائی 2022/
راشٹرپتی بھون نے نیشنل انسٹی ٹیوٹ آف ڈیزاسٹر مینجمنٹ کے ساتھ مل کر 7-8 جولائی 2022 کو راشٹرپتی بھون کے میوزیم میں ’’میوزیم اور ہیریٹیج بلڈنگز کے ڈیزاسٹر مینجمنٹ‘‘ پر ایک ورکشاپ کا انعقاد کیا ہے۔
اس ورکشاپ کا مقصد تاریخی عمارتوں، عجائب گھروں اور ثقافتی ورثے پر خصوصی توجہ کے ساتھ راشٹرپتی بھون کے عہدیداروں اور دیگر اسٹیک ہولڈرز میں ڈیزاسٹر مینجمنٹ کے تئیں بیداری پیدا کرنا ہے۔
دو روزہ ورکشاپ کے دوران، شرکاء ڈیزاسٹر مینجمنٹ ایکٹ کے مختلف پہلوؤں کے بارے میں ڈیزاسٹر مینجمنٹ فریم ورک اور رہنما خطوط؛ ڈیزاسٹر رسک رڈکشن کے لیے سینڈائی فریم ورک  ؛ ڈیزاسٹر رسک کم کرنے وغیرہ پر وزیر اعظم کے 10 نکاتی ایجنڈے کے بارے میں مختلف اجلاسوں میں جانیں گے۔
پہلے دن مقررین نے ڈیزاسٹر مینجمنٹ کے بارے میں آگاہی کی ضرورت پر زور دیا اور اسٹیک ہولڈرز کو کسی بھی آفت کی صورت میں ہونے والے نقصان کو کم کرنے کے لیے تربیت دینے کی ضرورت پر زور دیا۔ انہوں نے ہیریٹیج عمارتوں میں ڈیزاسٹر مینجمنٹ کی اہمیت کو بھی اجاگر کیا اور ڈیزاسٹر مینجمنٹ کے لیے موثر گائیڈ لائنز اور رسپانس میکانزم بنانے پر زور دیا۔
ش ح۔ ش ت۔ج
Uno-7351
(Visitor Counter : 74
صدر جمہوریہ کا سکریٹریٹ
صدر جمہوریہ ہند نے برہما کماری سینٹر، ہٹبدرا کی ’نشہ سے پاک اوڈیشہ‘ مہم کا آغاز کیا
پہاڑ پور گاؤں میں ہنر تربیتی مرکز اور کمیونٹی سینٹر کا سنگ بنیاد رکھا
صدر جمہوریہ ہند، محترمہ دروپدی مرمو نے آج  کو ہٹبدرا، میور بھنج میں برہما کماری مرکز کی ’نشہ سے پاک اوڈیشہ‘ مہم کا آغاز کیا۔
اس موقع پر بات کرتے ہوئے صدر مملکت نے کہا کہ نشہ ایک بیماری ہے۔ یہ ایک سماجی، معاشی، جسمانی اور ذہنی لعنت ہے۔ منشیات کی لت خاندان اور معاشرے میں تناؤ کا باعث بنتی ہے۔ اس لیے لوگوں کو منشیات کے مضر اثرات سے آگاہ کرنے کی ضرورت ہے۔ انہوں نے یقین ظاہر کیا کہ جب لوگ منشیات کے استعمال کے برے اثرات کو سمجھ لیں گے تو وہ اسے چھوڑنے کی کوشش ضرور کریں گے۔
صدر مملکت نے کہا کہ نشہ معاشرے کا سب سے بڑا دشمن ہے۔ اس لیے لوگوں کو اس کے بارے میں آگاہ کرنا ایک نیکی کا کام ہے۔ انہوں نے برہما کماری سنٹر کی تعریف کی کہ وہ روحانیت کے ذریعے ایک صحت مند معاشرے کی تعمیر میں مصروف ہے۔ انہوں نے ’نشے سے پاک اوڈیشہ‘ مہم کی کامیابی کی خواہش ظاہر کی۔
اس سے قبل صدر جمہوریہ پہاڑ پور گاؤں پہنچیں اور آنجہانی جناب شیام چرن مرمو کو خراج عقیدت پیش کیا۔ اس کے بعد، انھوں نے گاؤں میں ہنر تربیتی مرکز اور کمیونٹی سینٹر کا سنگ بنیاد رکھا اور گاؤں والوں سے بات چیت کی۔
خوراک کی ڈبہ بندی کی صنعتوں کی وزارت
انٹیگریٹڈ کولڈ چین اور ویلیو ایڈیشن انفرااسٹرکچر اسکیم
ڈبہ بند خوراک کی صنعتوں کی وزارت  کی طرف سے فلوٹنگ ایکسپریشن آف انٹرسٹ کے ذریعے درخواستیں طلب کی جاتی ہیں اور ای او آئی کے جواب میں موصول ہونے والی تجاویز کا جائزہ ’’انٹیگریٹڈ کولڈ چین اور ویلیو ایڈیشن انفرا اسٹرکچر ‘‘ کے لیے اسکیم کے رہنما خطوط میں درج اہلیت اور تشخیص کے معیار کی بنیاد پر کیا جاتا ہے۔ یہ اسکیم 2008 سے نافذ ہے۔ اہل تجاویز کی منظوری، انفرادی تجویز کے ساتھ ساتھ اسکیم کے تحت دستیاب فنڈز کی بنیاد پر دی جاتی ہے۔ رہنما خطوط کے تحت طے شدہ سنگ میل کو پورا کرنے پر ایسے منظور شدہ پروجیکٹوں کو گرانٹ ان ایڈ جاری کی جاتی ہے۔
مورخہ21 جون 2022 کی تازہ ترین ای او آئی کے جواب میں کل 72 درخواستیں موصول ہوئیں جن میں 8 جون 2022 کی اسکیم کے رہنما خطوط کے مطابق درخواستیں مدعو کی گئیں۔یہ درخواستیں پرائیویٹ لمیٹڈکمپنیوں، شراکت داری کی فرموں، مالکانہ فرموں، کوآپریٹیو اور پبلک لمیٹڈ کمپنیوں سے مطلوب کی گئیں۔
موصول ہونے والی 72 درخواستوں میں سے 53 درخواستیں اہلیت اور تشخیص کے معیار کی بنیاد پر اہل پائی گئیں۔ ان 53 اہل درخواستوں میں سے 24 اداروں کو منظوری دی گئی ہے۔ ایسے اداروں کی فہرست پبلک ڈومین میں وزارت کی ویب سائٹ  پر دستیاب ہے۔
اسکیم کے رہنما خطوط میں بیان کردہ اہلیت کے معیار پر پورا نہ اترنے کی وجہ سے 19 تجاویز اہل نہیں پائی گئیں۔
یہ معلومات ڈبہ بند خوراک کی صنعتوں کی وزارت کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں فراہم کیں۔
سائنس اور ٹیکنالوجی کی وزارت
مرکزی وزیر ڈاکٹر جتندر سنگھ نے حیدرآباد میں راج بھون میں تلنگانہ کے گورنر ڈاکٹر تمل سائی سوندرراجن سے ملاقات کی
دونوں رہنماؤں نے تلنگانہ ریاست میں وزیراعظم نریندرمودی کے ذریعہ شروع کیے گئے مختلف مرکزی پروجیکٹوں کی صورت حال کا جائزہ لیا۔ انہوں نے اسکولوں میں خاص طور پر طالبات کے لیے مخصوص سائنس، ٹیکنالوجی اورجدت طرازی کے نفاذ کی غرض سے معین طریق کارکے بارے میں بھی تبادلۂ خیال کیا
ڈاکٹر جتندرسنگھ نے کہاکہ حیدرآباد میں سی ایس آئی آر-انڈیا انسٹی ٹیوٹ آف کیمیکل ٹیکنالوجی  اور سی ایس آئی آر سیلولر یعنی خلیوں اور مولیکیولر یعنی سالماتی حیاتیات کے مرکز - اسکول طلبہ کے لیے اپنے دروازے کھولیں گے تاکہ ان کی اختراعات کے بارے میں معلومات حاصل کرسکیں
سائنس اور ٹیکنالوجی کی وزارت میں مرکزی وزیر مملکت ، وزیراعظم کے دفتر ، خلاء اور ایٹمی توانائی کے وزیر مملکت ڈاکٹر جتندر سنگھ نے حیدرآباد میں راج بھون جاکر تلنگانہ کے گورنر اور پڈوچیری کے لیفٹیننٹ گورنر ڈاکٹر تمل سائی سوندرراجن سے ملاقات کی اور وزیراعظم جناب نریندرمودی کے ذریعہ شروع کیے گئے مختلف مرکزی پروجیکٹوں کی تلنگانہ ریاست میں صورت حال کا جائزہ لیا۔
وزیر موصوف نے ریاست میں اسکولوں خاص طور پر طالبات کے لیے مخصوص سائنس، ٹیکنالوجی اور جدت طرازی کے نفاذ کی غرض سے معین طریق کار کے بارے میں بھی غوروخوض کیا۔
ڈاکٹر جتندرسنگھ نے حیدرآباد میں ایس آئی آر-آئی آئی سی ٹی کے مقام پر ‘‘خاتون سائنس دانوں کا اجلاس:خودکفالت’’ کے موضوع پر ان کے خطاب کی ستائش کی۔ اپنے اس خطاب میں ڈاکٹر سوندر راجن نے زیادہ سے زیادہ لڑکیوں کو سائنس کے شعبے میں تحقیقی کام کرنے کے لیے ان کی حوصلہ افزائی کرنے کی ضرورت پر زور دیا تھا۔ وزیرموصوف نے بچیوں کو بااختیاربنانے کی غرض سے سائنس اور ٹیکنالوجی کی وزارت اور سی ایس آئی آر کی جانب سے ہرممکن مدد کا وعدہ کیا۔
ڈاکٹر جتندرسنگھ نے ڈاکٹر سوندرراجن کو مطلع کیا کہ گزشتہ ماہ ہی، لکھنؤ کے تین ممتاز سائنسی اداروں ، سی ایس آئی آر کے 81 ویں یوم تاسیس کے موقع پر منعقد ہونے والی تقریبات کے حصے کے طور پر جاننے کے خواہش مند اور پرتجسس لڑکوں اور لڑکیوں کے لیے اپنے دروازے کھول دیے ہیں۔ تین سی ایس آئی آر لیبس- نیشنل بوٹنیکل ریسرچ انستی ٹیوٹ  سینٹرل ڈرگ ریسرچ انسٹی ٹیوٹ  اور سینٹرل انسٹی ٹیوٹ آف میڈیسینل اینڈ ایرومیٹک پلانٹس نے طلبہ کو اپنی اختراعات سے متعارف کرایا ہے۔
ڈاکٹر جتندرسنگھ نے کہا کہ حیدرآباد میں سی ایس آئی آر-اندیا انسٹی ٹیوٹ آف کیمیکل ٹیکنالوجی  اور سی ایس آئی آر-خلیہ اور سالماتی حیاتیات کا مرکز  بھی اسکول طلبہ کے لیے اپنے دروازے کھولے گا تاکہ ان میں سائنسی مزاج کو پروان چڑھایا جاسکے۔ اس بات کو گورنر صاحبہ نے بہت ستائش کی۔
ڈاکٹر جتندر سنگھ نے بھارتی معیشت کو رفتار عطاکرنے اور جنوبی ریاستوں خاص طور پر حیدرآباد اور بینگلورو کے سرکردہ مراکز میں روزگار کے زبردست مواقع پیداکرنے میں اسٹارٹ اپس کے کردار کے بارے میں بھی تبادلۂ خیال کیا۔وزیرموصوف نے شمالی ریاستوں میں بھی اس ماڈل کو اختیار کرنے کی اپنی خواہش کا اظہار کیا ہے۔
ڈاکٹر جتندر سنگھ نے راج بھون میں ‘‘پرجادربار’’ منعقد کرنے اور راج بھون میں دستیاب صوابدیدی امداد کے ذریعہ ضرورت مند افراد کے مسائل کوحل کرنے پر ڈاکٹر تمل سائی سوندرراجن کی پہل کی ستائش کی۔
ذیابیطس مرض کے ایک ماہر ڈاکٹر، ڈاکٹرجتندرسنگھ اور امراض نسواں کی ماہرڈاکٹر، ڈاکٹرتمل سائی سوندرراجن نے میڈیکل سائنس میں حالیہ پیش رفتوں اور میڈیکل پیشے کے بدلتے پروفائل کے بارے میں بھی تبادلۂ خیال کیا۔
صحت اور خاندانی بہبود کی وزارت
ڈاکٹر بھارتی پروین پوار نے سماعت سے محروم لوگوں کے بین الاقوامی ہفتہ 2021ء ’’آگے بڑھتے سماعت سے محروم افراد کا جشن منانا‘‘کی صدارت کی
مختلف بیماریوں اور جسمانی معذوری کے لئے بچوں کی جانچ لازمی طورپر ہونی چاہئے:ڈاکٹر بھارتی پروین پوار
نئی دہلی،24ستمبر؍2021:
صحت و خاندانی بہبود کے وزیر مملکت ڈاکٹر بھارتی پروین پوار نے سینٹرل ہیلتھ ایجوکیشن بیورو نئی دہلی میں بین الاقوامی سماعت سے محروم افراد کے ہفتہ 2021ء کی صدارت کی اور اس سے خطاب کیا۔ مرکزی وزارت صحت کے ماتحت ڈائریکوریٹ جنرل آف ہیلتھ سروسز اور اسٹیک ہولڈرز کی شراکت داری سمیت مختلف سرگرمیوں کے توسط سے اس ایشو پر بیداری پیدا کرنے کے لئے سماعت سے محروم افراد کا بین الاقوامی ہفتہ 2021ء منا رہا ہے۔ اس سال کا موضوع یعنی تھیم’’آگے بڑھتے سماعت سے محروم افراد کا جشن منانا‘‘ ہے۔
پروگرام کو خطاب کرتے ہوئے ڈاکٹر بھارتی پوار نے اس بات کو لے کر تشویش ظاہر کی کہ بھارت میں تقریباً 9کروڑ لوگ سماعت کی عدم صلاحیت کی مختلف علامات سے متاثر ہیں۔انہوں نے کہا کہ چونکہ ہم آزادی کا امرت مہوتسو منا رہے ہیں، ہمیں اپنے گاؤں میں جاکر دیکھنا چاہئے کہ کیا ہم بچوں کی مختلف بیماریوں کے لئے جانچ میں مدد کرسکتے ہیں۔فوری علاج اور جسمانی معذور کی روک تھام کے بہت بڑے فوائد ہیں۔انہوں نے کہا کہ مختلف بیماریوں اور جسمانی معذوری کے لئے بچوں کی جانچ لازمی طورپر کی جانی چاہئے۔ روک تھام کے علاج سے بہتر ہوتی ہے۔
وزیر اعظم جناب نریندر مودی کے وژن کی عکاسی کرتے ہوئے اور اُن کے تئیں ممنونیت کا اظہار کرتے ہوئے ڈاکٹر بھارتی پوار نے کہا کہ عزت مآب وزیراعظم کی قیادت میں ہم نے دنیا کے سامنے یہ ثابت کردیا ہے کہ بھارت ایک ایسا ملک ہے، جو خود اپنی دوا تیار کرسکتا ہے اور روزانہ ایک سے دو کروڑ ٹیکے دے سکتا ہے۔ا نہوں نے لوگوں کو بچوں کے سننے کے آلات اور منتقلی تحفے میں دے کر اپنا یوم پیدائش منانے کےلئے حوصلہ افزائی کی۔
انہوں نے اپنے بچپن کی مثال دیتے ہوئے اس بات پر زور دیا کہ بچوں کی دیکھ بھال کرنے کی پرانی روایات کو از سر نو زندہ کرنے کی ضرورت ہے۔انہوں نے زور دے کر کہا کہ حاملہ ماں کی دیکھ بھال کرنا ضروری ہے۔ انہوں نے کیو آر کوڈ کے ساتھ ایک پاکیٹ بُک تیار کرنے کا مشورہ دیا ، جس میں بچوں کی فوری جانچ اور علاج کے ساتھ ساتھ مختلف ہیلپ لائن کے بارے معلومات ہو۔اس پاکیٹ بک کو آشا، آنگن واڑی کارکن اور اسپتال کے دیگر ملازمین کے ساتھ ساجھا کیا جاسکتا ہے۔انہوں نے آیوشمان بھارت جیسے مختلف سرکاری منصوبوں کے بارے میں بیداری پیدا کرنے کی ضرورت پر بھی زور دیا،تاکہ لوگوں کو زیادہ سے زیادہ فائدہ ہوسکے۔
سماعت سے محروم افراد کا بین الاقوامی ہفتہ پہلی بار 1958ء میں روم، اٹلی میں شروع کیا گیاتھا۔ یہ عالمی سطح پر سماعت سے محروم کمیونٹی کے ذریعے ہر سال ستمبر کےا ٓخری ہفتے کے دوران منایاجاتا ہے۔کیونکہ اسی مہینے ورلڈ فیڈریشن آف ڈیف کی اولین عالمی کانگریس منعقد کی گئی تھی۔ سماعت سے محروم افراد کا بین الاقوامی ہفتہ دنیا بھر میں سماعت سے محروم کمیونٹی کے ذریعے متعدد سرگرمیوں کے توسط سے منایا جاتاہے۔
اس موقع پر ہیلتھ سروس کے ڈائریکٹر جنرل ڈاکٹر سنیل کمار، ہیلتھ سروس ڈائریکٹوریٹ کے پرنسل کنسلٹنٹ خصوصی مشیر ڈاکٹر کنور سین، ڈی جی ایچ ایس کے ڈی ڈی جی ڈاکٹر انیل کمار اور صحت و خاندانی فلاح و بہبود کے دیگر اعلیٰ حکام موجود تھے۔
خواتین اور بچوں کی ترقیات کی وزارت
پوشن ابھیان 
نئیدہلی6 اپریل ۔خواتین اور بچوں کی ترقی کی مرکزی وزیر محترمہ مینکا سنجے گاندھی نے لوک سبھا ایک سوال کے جواب میں مطلع کیا کہ اختراع کے تحت پوشن ابھیان میں جن سرگرمیوں پر عمل درآمد کی بات کہی گئی ہے ، ان کا مقصد بہتر تغذیاتی نتائج کے لئے خدمات کے نظام ، ہراول دستے کے طور پر صلاحیت سازی کے لئے کام کرنے والے افسران اور سماجی سرگرمیوں کو بہتر بنانا ہے ۔ ایک سرحدی پلیٹ فارم پر اسی طرح کے متنی اقسام میں بہتری لانے کے لئے بعد میں تجرباتی اقدام بھی کئے جاسکتے ہیں ۔
خواتین اور بچوں کی ترقی کی وزارت کے سیکریٹری کی صدر نشینی میں ایک ایگزیکٹو کمٹی تشکیل دی گئی ہے ، جو پوشن ابھیا ن کے تحت وقتاََ فوقتاََ ریاستوں اور مرکز کے زیر انتظام علاقوں کو ان کی پالیسی میں مدد اوررہنمائی فراہم کرے گی ۔ بھارت کے تغذیہ سے متعلق چیلنجوں سے نمٹنے کے لئے بھی ایک قومی کونسل تشکیل دی گئی ہے ۔ یہ کونسل نیتی آیوگ کے نائب چیئر مین کی قیادت میں تشکیل دی گئی ہے ، جس کا مقصد پالیسی کو سمت دینا ، جائزہ لینا ،موثرتعاون دینا اور وزارتوں کے مابین تال میل قائم کرنا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا س ۔رم
U-1965
(Visitor Counter : 61
صحت اور خاندانی بہبود کی وزارت
کووڈ-19 ٹیکہ کاری -97واں دن
آج رات 8 بجے تک 30لاکھ سے زیادہ لوگوں کو کووڈ-19ویکسین کی خوراک دی گئی، اس طرح اب تک 13.53 کروڑ افراد کو ویکسین دی جاچکی ہے
آج رات 8 بجے تک 30 لاکھ سے زیادہ ٹیکے لگائے جانے کے ساتھ ہی ملک بھر میں کووڈ-19 ٹیکہ لگوانے والوں کی مجموعی تعدادآج 13.5کروڑ سے تجاوز کرگئی۔
ابتدائی رپورٹ کے مطابق آج شام8بجے تک مجموعی طور پر13,53,46,729لوگوں کوویکسین کی خوراک دی جا چکی ہے۔
ان میں92,41,384صحت کارکنان  کو ویکسین کی پہلی خوراک اور59,03,368ایچ سی ڈبلیوز دوسری خوراک حاصل کرچکے ہیں۔ وہیں1,17,27,708صف اوّل کے اہلکاروں نے،60,73,622ایف ایل ڈبلیوز نے  لی ہے۔ 45 سال سے59 سال کی عمر کے4,55,10,426افراد نے  اور 45 سال سے 59 سال کی عمر کے 18,91,160 افراد نے  حاصل کی ہے۔60 سال سے زیادہ کی عمر کے4,85,01,906مستفدین نے  اور 60 سال سے زیادہ عمر کے 64,97,155 مستفدین حاصل کرچکے ہیں۔
|
|
ایچ سی ڈبلیوز
|
|
ایف ایل ڈبلیوز
|
|
45تا 59سال کی عمر کے افراد
|
|
60سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
92,41,384
|
|
59,03,368
|
|
1,17,27,708
|
|
60,73,622
|
|
4,55,10,426
|
|
18,91,160
|
|
4,85,01,906
|
|
64,97,155
|
|
11,49,81,424
|
|
2,03,65,305
ابتدائی رپورٹ کے مطابق ملک گیرکووڈ-19 ٹیکہ کارہ مہم کے 97ویں دن آج شام8بجے تک مجموعی طور پر30,16,085 ویکسین کی خوراک دی گئی۔ ان میں18,33,828 مستفدین کو ویکسین کی پہلی خوراک دی گئی اور11,82,257مستفدین کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ22اپریل 2021
|
|
ایچ سی ڈبلیوز
|
|
ایف ایل ڈبلیوز
|
|
45سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
21,840
|
|
51,297
|
|
95,658
|
|
1,37,092
|
|
10,81,542
|
|
2,57,044
|
|
6,34,788
|
|
7,36,824
|
|
18,33,828
|
|
11,82,257
کیمیکلز اور فرٹیلائزر کی وزارت
غیر پیٹروکیمیکل صنعتوں کو خام مال کی فراہمی
نئی دہلی، 25 مارچ 2022:
کیمیکلز اینڈ پیٹرو کیمیکلز شعبہ زراعت، بنیادی ڈھانچے، صحت کی دیکھ بھال، ٹیکسٹائل اور کنزیومر ڈیوریبلز سمیت معیشت کے بہت سے اہم شعبوں کے لیے متعدد بلڈنگ بلاکس اور خام مال فراہم کرتا ہے۔ پیٹرو کیمیکل مصنوعات کپڑے، ہاؤسنگ، تعمیرات، فرنیچر، آٹو موبائلز، ہاؤس ہولڈ اشیا، کھلونے، زراعت، آبپاشی اور پیکیجنگ سے لے کر طبی آلات تک روزمرہ استعمال کی اشیا کے پورے اسپیکٹرم کا احاطہ کرتی ہیں۔
عالمی کیمیکل اور پیٹرو کیمیکل مارکیٹ کا حجم اس وقت 5.0 ٹریلین امریکی ڈالر ہے۔ عالمی کیمیائی اور پیٹرو کیمیکل مارکیٹ میں بھارتی کیمیکل اور پیٹرو کیمیکل صنعت کا حصہ تقریباً 3 فیصد ہے۔ 18-2017 میں انڈین کیمیکل اینڈ پیٹرو کیمیکل انڈسٹری کا حجم 163 ارب امریکی ڈالر تھا اور اس میں سالانہ تقریباً 9.3 فیصد کی شرح سے اضافہ متوقع ہے۔ اس طرح 2025 تک بھارتی کیمیکل اور پیٹرو کیمیکل شعبے کا متوقع حجم 304 ارب امریکی ڈالر تک بڑھنے کی توقع ہے۔ کیمیکل اور پیٹرو کیمیکل مینوفیکچرنگ شعبے کی شراکت 2025 تک 1 ٹریلین امریکی ڈالر رہنے کا امکان ہے اور توقع ہے کہ اس میں اس کا 26 فیصد ہوگا۔
پروڈکشن لنکڈ انسٹرومنٹ  اسکیم حکومت کی جاری پہل ہے اور کیمیکلز اور پیٹرو کیمیکلز سمیت مختلف مصنوعات کو وقتاً فوقتاً شامل کیا جاسکتا ہے۔
یہ معلومات کیمیکل اور کھاد کے وزیر مملکت جناب بھگونت کھوبا نے آج لوک سبھا میں ایک تحریری جواب میں دی۔
وزارت خزانہ
سوویرین گولڈ بانڈ اسکیم 2020-21  – جاری قیمت
نئی دہلی۔ 26 فروری حکومت ہند کے نوٹیفیکیشن نمبر 4  – بی  / 2020 مورخہ 09 اکتوبر ، 2020 کے مطابق ، سوویرین گولڈ بانڈ 21-2020  یکم مارچ 20121 سے 5 مارچ ، 2021 تک کھولے جائیں گے ، جن کے نپٹارے کی تاریخ 09 مارچ2021ہے۔ خریداری کی مدت کے دوران بانڈ کے اجراء کی قیمت4,662 فی گرام ہوگی – جیسا کہ آر بی آئی نے 26 فروری 2021 کو اپنے پریس ریلیز میں بھی شائع کیاہے۔
حکومت ہند نے ریزرو بینک آف انڈیا کے ساتھ مشاورت کرکے فیصلہ کیا ہے کہ وہ ان سرمایہ کاروں کو جو آن لائن درخواست دیتے ہیں ان کے لیے اجراء کی قیمت میں 50 روپے  فی گرام رعایت کی اجازت ہے اور اس سلسلے میں ادائیگی ڈیجیٹل موڈ میں ہی ہوگی۔ ایسے سرمایہ کاروں کے لئے گولڈ بانڈ کے اجرا کی قیمت 4،612روپے  فی گرام ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-1991
(Visitor Counter : 129
وزیراعظم کا دفتر
’ایگزام ویریئرس ‘اب 13زبانوں میں دستیاب ہے
وزیر اعظم جناب نریندر مودی کی امتحانات سے متعلق ایشوز پر تحریر شدہ کتاب’’ایگزام ویریئرس‘‘اب 13زبانوں میں دستیاب ہے۔
وزیر اعظم نے آج ٹوئٹ کیا:
’’خوش ہوں کہ # ایگزام ویریئرس 13زبانوں میں دستیاب ہے۔‘‘
’’سب کو پڑھ کر خوش ہوں۔‘‘
بہت چھوٹی، چھوٹی اور درمیانی صنعتوں کی وزارت
ایم ایس ایم ای کی قومی ایس سی – ایس ٹی ہب نے سپورٹ پیش کی –جگموہن سنگھ کی کہانی
جناب جگموہن سنگھ کا تعلق پنجاب کے لدھیانہ کے پون گاؤں سے ہے ۔ انہوں نے جے جے فاسٹنرس کے نام سے اپنی انٹرپرائز شروع کی یہ ایک ایسی یونٹ ہے جو مختلف طرح کے لنگر بولٹ ، صنعتی واشر اور صنعتی بولٹ وغیرہ کی مینوفیکچرنگ میں مصروف ہے۔ ایک فیکٹری میں 20 سالوں تک کام کرنے کے بعد انہوں نے ایم ایس ایم ای کی قومی ایس سی – ایس ٹی ہب اسکیم کے سپورٹ سے خود کی انٹرپرائز شروع کی۔ ایم ایس ایم ای نے مواقع کی شکل میں سپورٹ مہیا کی کہ وہ # سنگل پوائنٹ رجسٹریشن کے کے ذریعہ ٹینڈر فائل کریں ۔ بعد میں ان کی تجارت نے اس صنعت میں زبردست کامیابی حاصل کی۔
جگموہن سنگھ کا کہنا ہے کہ ‘‘ میں ایم ایس ایم ای کی ایس سی – ایس ٹی ہب سے 2016 میں جڑا جس کے بعد میری تجارت نے نئی بلندیوں کو چھوا اس لئے کہ بازار کے بارے میں مجھے ہب بہت سی اہم چیزوں کا پتہ چلا اور میرے سامان کی رسائی میں اضافہ ہوا ، اور اب میں نہیں رکونگا۔ ’’
کابینہ
مرکزی کابینہ نے راجیہ سبھا میں زیر التوا نالندہ یونیورسٹی  بل 2013 کو واپس لئے جانے کی تجویز کو منظوری دے دی
نئی دہلی، 14 جون ۔ وزیر اعظم نریند ر مودی کی صدارت میں ہونے والے مرکزی کابینہ کے اجلاس میں ، راجیہ سبھی میں زری التوا نالندہ یونیورسٹی  بل 2013 کو واپس لئے جانے کی تجویز کو منظوری دے دی گئی ۔
واضح ہوکہ نائندہ یونیورسٹی ،اکتوبر 2009 میں تھائی لینڈ میں اہتمام کئے جانے والے چوتھے مشرقی ایشیا سربراہ اجلاس کے مشترکہ اخباری بیان کی بنیاد پر قائم کی گئی تھی ۔اس مشترکہ اخباری بیان میں اس یونیورسٹی کو ایک غیر سرکاری غیر منافع بخش ، سیکولر اور خود انتظا می بین الاقوامی ادارے کے طور پر قائم کئے جانے کی حمایت کی گئی تھی ۔اس کے نتیجے میں پارلیمنٹ میں 25 نومبر 2010 کو نالندہ یونیورسٹی ایکٹ 2010 کی منظوری کے بعد قائم کی گئی تھی ۔
مذکورہ تجویز راجیہ سبھا میں نالندہ یونیورسٹی  بل 2013 واپس لئے جانے کے مقصد سے پیش کی گئی ہے ۔ یہ بل نالندہ یونیورسٹی ایکٹ 2010 کے بعد موجودہ ضابطوں میں ترمیم کی غرض سے 26 اگست 2013 کو راجیہ سبھا میں پیش کیا گیا تھا۔ علاوہ ازیں اس میں بعض نئے ضابطے شامل کئے جانے کی تجویز بھی اس بل میں شامل تھی ۔
گورننگ بورڈ آف نالندہ یونیورسٹی ،نالندہ یونیورسٹی ایکٹ 2010کی دفعہ سات کے نفاذ کے بعد قا ئم کیا گیا تھا ۔اس بورڈ نے صدر جمہوریہ ہند
منظوری سے 21 نومبر 2016 سے کام کرنا شروع کردیا ہے ۔ اس ترمیمی بل کو حتمی شکل دئے جانے سے قبل موجودہ گورننگ بورڈ آف نالندہ یونیورسٹی سے گفتگو کی جانی ضروری ہے ۔ یہ گفتگو مذکورہ بالا مجوزہ ترمیم پیش کئے جانے سے قبل کی جانی چاہئے ۔مزید برآں نالندہ یونیورسٹی کا موجودہ گورننگ بورڈ 2010 کے پورے مسودے کا ازسرنوجائزہ لے سکتا ہے اور اس پر غوروخوض کرسکتا ہے اور جہاں جہاں ضروری ہو، ترمیم کئے جانے کی تجویز بھی پیش کرسکتا ہے ۔
اس یونیورسٹی میں تدریس کا افتتاح وزیر خارجہ محترمہ سشما سوراج نے ستمبر 2014 میں کیا تھا ۔ صدر جمہوریہ ہند اس یونیورسٹی کے وزیٹر ہیں ۔ چانسلر وپروفیسر ڈاکٹر وجے بھاٹکر اور پروفیسر سنینا سنگھ ا س یونیورسٹی کی وائس چانسلر ہیں ۔سردست اس یونیورسٹی کے تین مطالعاتی اسکولوں میں 116 طلبا زیر تعلیم ہیں ۔ ان مطالعاتی اسکولوں میں مطالعہ تاریخ ، ماحولیاتی مطالعے کا اسکول یعنی اسکول آف ایکولوجی اور اسکول آف بدھشٹ اسٹڈیز شامل ہیں ۔ یونیورسٹی کے 116 زیر تعلیم طلبا میں 21 ملکوں کے 35 بین الاقوامی طلبا بھی شامل ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-3088
(Visitor Counter : 85
زراعت اور کاشتکاروں کی فلاح و بہبود کی وزارت
حکومت کیمیاوی کھادوں کی بہ نسبت حیاتیاتی کیمیاوی کھادوں کے استعمال کی حوصلہ افزائی کرتی ہے:زراعت کے مرکزی وزیر
نئی دہلی ،19 نومبر :زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھامیں آج ایک تحریری جواب میں بتایا کہ حکومت ہند پرمپراگت کرشی وکاس یوجنا ، شمال مشرقی خطے کیلئے مشن آرگینک ویلو چین ڈیولپمنٹ  ، تلہن اور پام تیل کے قومی مشن  ، نیشنل فوڈ سیکورٹی مشن ، جیسی مختلف اسکیموں / پروگراموں کے تحت بہار کے گوپال گنج ضلع سمیت ریاستی سرکاروں کے ذریعے کیمیاوی کھادوں کے بجائے حیاتیاتی کھادوں کے استعمال کو بڑھاوا دیتی رہی ہے۔ ‘‘مٹی کے تنوع کے نیٹ ورک کے پروجیکٹ – حیاتیاتی کیمیاوی کھادوں ’’ کے تحت آئی سی اے آر نے مختلف فصلوں اور مختلف قسم کی مٹیوں کے لئے مخصوص حیاتیاتی کھادوں کے بہتر اور کفایتی استعمال کے طور طریقے تیا رکیے ہیں۔ آئی سی ای آر کے مطالعے سے پتہ چلتا ہے کہ حیاتیاتی کیمیاوی کھادوں سے فصلوں میں 10 سے 25 فیصد تک بہتری آسکتی ہے اور یہ مہنگی کیمیاوی کھادوں کی جگہ لے سکتی ہیں۔ اس طرح کھادوں کی قیمت میں تقریباً 20 سے 25 فیصد کی کمی آسکتی ہے۔ بہار میں کے وی کے گوپال گنج سمیت بہار زرعی یونیورسٹی اور کے وی کے بایوفرٹیلائزرس کے استعمال کے اثر کے بارے میں مطالعے میں مصروف ہیں۔
حکومت کی طرف سے نامیاتی / بایو فرٹیلائزرس کے فروغ کے لئے کیے گئے اقدامات
- پرمپراگت کرشی وکاس یوجنا  : تین سال میں 50ہزار روپئے فی ہیکٹیئر کی امداد دی جاتی ہے جس میں سے 31ہزار روپئے  کسانوں کو ڈی بی ٹی کے ذریعے ان کے زرعی ساز وسامان  کیلئے پیداوار / فراہمی ، فصل کے بعد کے بندوبست وغیرہ کے لئے دیے جاتے ہیں۔
- شمال مشرقی خطے کیلئے مشن آرگینک ویلیوچین ڈیولپمنٹ :کسانوں کوان کی کھیتوں میں اور کھیتوں کے علاوہ نامیاتی زرعی سازو سامان اور بیجوں / پودے لگانے کے ساز وسامان دونوں کیلئے تین سال میں 25ہزار روپئے فی ہیکٹیئر کی امداد دی جاتی ہے۔
- تلہن اور پام تیل کا قومی مشن  :بایوفرٹیلائزرس ، ریزوم بیم کلچر / فاسفیٹ سالوبلائزنگ بیکٹریا  / زنک سلوبلائزنگ بیکٹریا / آزاتو بیکٹر / مائیکوریزا اور ورمی پوسٹ کی سپلائی سمیت مختلف اجزاء کیلئے 300 روپئے فی ہیکٹیئر تک 50 فیصد سبسیڈی دیکر مالی مدد ۔
- سب کے لئے خوراک کی یقینی فراہمی کاقومی مشن  : این ایف ایس ایم کے تحت مالی مدد 300 روپئے فی ہیکٹیئر کی حد تک کی لاگت کا 50فیصد کی شرح سے بایوفرٹیلائزر  کے فروغ کیلئے فراہم کی جاتی ہے۔
- آئی این ایم اینڈ آئی پی ایم :حکومت ہند مٹی کی زرخیزی سے متعلق کارڈ کے پروگرام اور مربوط پیسٹ مینجمنٹ  کے طور طریقوں کے تحت مربوط تغذیہ بندوبست  کی بنیاد پر مٹی کی جانچ کو فروغ دیتی رہی ہے۔ ان طور طریقوں میں ثقافت، میکینیکل ، کیڑوں کا حیاتیاتی کنٹرول شامل ہے۔
آئی سی اے آر ریسرچ پروگرام
- ایک ایکڑ کے نامیاتی زراعت کے مربوط نظام  کے طریقے: کیرالا، میگھالیہ اور تملناڈو میں غریب ترین کسانوں کے لئے سازگار آئی او ایف ایس طور طریقے قائم کئے گئے ہیں جن سے کھیت کے اندر نامیاتی زراعت کیلئے درکار سازوسامان کا 80فیصد سے زیادہ حصہ فراہم کرنے کی گنجائش ہے۔ لہٰذا اس سے پیداوار پر آنے والی لاگت میں کمی آتی ہے۔
نامیاتی زراعت کا کُل ہند نیٹ ورک پروگرام  : اس پروگرام کے تحت قدرتی کھادوں کے ذریعے تغذیے کے کم استعمال والے پیکیج کابندوبست جس میں اختراعی طور طریقے استعمال کیے جاتے ہیں۔ مختلف جگہوں پر فراہم کیا جارہا ہے جس میں بایوفرٹیلائزرس کا استعمال بھی شامل ہے۔
بھارتی چناؤ کمیشن
ریاستوں/ مرکز کے زیرانتظام علاقوں میں کام کررہے چناؤ آفیسروں کے تحفظ کے سلسلے میں ای سی آئی کے ہدایات
نئی دہلی:15،جنوری، 2021:الیکشن کمیشن آف انڈیا کے علم میں ایسے کئی معاملے آئے ہیں جن میں چیف الیکٹورل آفیسروں مثلاً ایڈیشن چیف الیکٹورل آفیسروں اور جوائنٹ چیف الیکٹورل آفیسروں کے دفتر میں براہ راست کام کرنے والے چیف الیکٹورل آفیسروں اور کچھ دیگر افسران کو الیکشن ختم ہونے کے بعد پریشان کیا جاتا ہے۔ یہ ستم ظریفی ہے کہ ایسے زیادہ تر معاملوں میں متعلقہ افسران نے آزاد، ایمانداری ، پوری مستعدی اور اصولوں کے تحت چناؤ یقینی بنانے کے عمل میں غیرجانبدار ہوکر اپنے فرائض سرانجام دیے تھے۔ اس معاملے کا وسیع جائزہ لینے کے بعد اور ایسے معاملوں کو ذہن میں رکھتے ہوئے کمیشن نے مؤرخہ 15 جنوری 2021 کو جاری اپنے لیٹر نمبر 2020/154 کے ذریعے ہدایات جاری کرتے ہوئے کہا :-
- اگر چیف الیکٹورل آفیسروں اور جوائنٹ چیف الیکٹورل آفیسروں تک کے دیگر آفیسروں کے خلاف مدت کار کے دوران اور ان کے ذریعے آخری چناؤ ختم کرانے کے ایک سال تک کوئی انضباطی کارروائی کی جاتی ہے تو ریاستی / مرکز کے زیر انتظام علاقوں کی حکومتوں کو پہلے سے کمیشن سے منظوری لینی ہوگی۔
- کمیشن نے یہ ہدایت بھی دی ہے کہ ریاست/ مرکز کے زیر انتظام علاقوں کی حکومتیں مناسب طریقے سے ذمہ داریوں کو ادا کرنے کیلئے چیف الیکٹورل آفیسر کے دفتر کو فراہم کی جانے والی گاڑیاں سیکورٹی اور دیگر وسائل کو کم نہیں کرسکیں گی۔
الیکشن کمیشن توقع کرتا ہے کہ سبھی متعلقہ فریقوں کے ذریعے ان ہدایات پر سختی سے عمل درآمد کیاجائیگا۔
مذکورہ ہدایات کی کاپی الیکشن کمیشن آف انڈیا کی ویب سائٹ https://eci.gov.in. پر دستیاب ہے۔
ش ح۔م ع۔ ع ن
U NO:412
(Visitor Counter : 86
صحت اور خاندانی بہبود کی وزارت
کووڈ-19 کی ٹیکہ کاری کی تازہ ترین صورتحال
24 کروڑ سے زیادہ ٹیکے ریاستوں اور مرکز کے زیر انتظام علاقوں کو فراہم کئے گئے
ریاستوں اور مرکز کے زیر انتظام علاقوں کے پاس اب بھی 1.93 کروڑ سے زیادہ ٹیکے باقی بچے ہوئے ہیں جنہیں کہ ابھی لگایا جانا ہے
حکومت ہند، ٹیکہ کاری کی ملک گیر مہم کے حصے کے طور پر ، ریاستوں اور مرکز کے زیر انتظام علاقوں کو کووڈ-19 سے بچاؤ کے ٹیکے بالکل مفت فراہم کرکے ان کی مدد کررہی ہے۔ اس کے علاوہ حکومت ہند ریاستوں اور مرکز کے زیر انتطام علاقوں کے ذریعہ ٹیکوں کی براہ راست خریداری میں بھی سہولت پیدا کررہی ہے۔ عالمی وبا پر قابو پانے اور بندوبست کیلئے، طبی جانچ،متاثرہ افراد کا پتہ لگانے اور کووڈ سے بچاؤ کی غرض سے مناسب طور طریقے اختیار کرنے کے ساتھ ساتھ ،ٹیکہ کاری، حکومت ہند کی جامع حکمت عملی کا ایک اہم ستون ہے ۔
یکم مئی 2021 کو کووڈ-19 سے بچاؤ کیلئے ٹیکہ کاری کے اصلاح شدہ اور تیز تر تیسرے مرحلے کی حکمت عملی کے تحت ،حکومت ہند کسی بھی مینو فیکچررکے ،سینٹرل ڈرگس لیباریٹری کے ذریعہ منظور شدہ کل ٹیکوں میں سے ہر ماہ 50 فیصد ٹیکوں کی خریداری کرے گی حکومت ہند ان ٹیکوں کو ریاستی حکومتوں کو مفت فراہم کرنا جاری رکھے گی۔جیسا کہ وہ اس سے پہلے سے کررہی ہے۔
حکومت ہند نے،بالکل مفت زمرے اور ریاستوں کے ذریعہ براہ راست خریداری کے ذریعہ دونوں زمروں کے تحت اب تک ریاستوں اور مرکز کے زیر انتظام علاقوں کو 24 کروڑ سے زیادہ ٹیکے 242129250 فراہم کئے ہیں۔
ان میں سے ضائع ہوجانے والے ٹیکوں سمیت کل 222733963 ٹیکوں کی کھپت ہوئی ہے۔ ۔
ریاستوں اور مرکز کے زیر انتظام علاقوں کے پاس اب بھی کووڈ سے بچاؤ کے 1.93 کروڑ سے زیادہ ٹیکے باقی بچے ہوئے ہیں جنہیں کہ ابھی لوگوں کو لگایا جانا ہے۔